“Bad Prosecutor” & “Love is for Suckers” Telah Memulakan Persaingan Rating Drama
Drama terbaru KBS2 Bad Prosecutor telah bermula baik pada episod pertama. Menurut Nielsen Korea (via Soompi), tayangan perdana drama itu telah merekodkan purata rating 4.3 peratus, sekaligus menguasai tempat pertama dalam senarai drama Rabu-Khamis.  Bad Prosecutor mengenai seorang pendakwaraya yang kurang sopan yang percaya dalam perjuangan keadilan dalam apa jua cara yang diperlukan. Anggota EXO, D.O. memainkan peranan sebagai Jin Jung, seorang pendakwaraya yang bertekad untuk menjatuhkan mereka yang menggunakan kekayaan dan kuasa untuk mengatasi undang-undang. Turut membintangi drama ini adalah Lee Se Hee sebagai Shin Ah Ra, seorang pendakwaraya kanan yang keras kepala tetapi sangat berwibawa. Drama terbaru ENA Love is for Suckers turut membuat tayangan perdana semalam, memperoleh purata rating 0.8 peratus pada episod pertama.  Drama romantik komedi ini dibintangi oleh Lee Da Hee dan Choi Siwon sebagai dua sahabat baik yang telah mengenali antara satu sama lain selama 20 tahun. Apabila mereka bertemu sebagai pengarah penerbitan (PD) dan peserta rancangan realiti,, mereka secara tidak dijangka mula mengembangkan perasaan romantis antara satu sama lain. Sementara itu, drama tvN Love in Contract memperoleh purata rating 3.0 peratus pada episod terbaru, menyaksikan sedikit penurunan berbanding rating 3.6 peratus yang dicatatkan pada minggu lalu.